1477.

Godina **1477** (**[[rimski brojevi|MCDLXXVII]]**) bila je redovna godina koja počinje u srijedu (1. 1. po julijanskom kalendaru).

## Događaji
* 2. 1. - Pogubljene ubice milanskog vojvode Sforze: sluga Franzone, i zvaničnici Gerolamo Olgiati i Carlo Visconti. 
* 5. 1. - Burgundijski ratovi okončani Bitkom kod Nancyja u kome je Karlo Smeli poražen i ubijen od lorenskih snaga - nasleđuje ga kćerka Marija a sporom oko njenog nasledstva započinje dugo neprijateljstvo između Francuske i Habzburga.
* 11. 2. - Marija Burgundska prinuđena potpisati Veliku Privilegiju kojom su holandskim gradovima i provincijama vraćene ranije ukinute privilegije (V. P. ukinuta 1482). 
* 27. 2. - Osnovan Univerzitet u Uppsali, najstariji u Švedskoj i Skandinaviji.
* april - Mlečanin Frančesko Kontarini u misiji kod hercega Vlatka i Ivana Crnojevića koje pokušava izmiriti, zatim organizuje odbranu Skadra, jer Turci po četvrti put opsedaju Kroju.
* 10. 6. - Nakon što je češki vladar Vladislav došao u Beč sa vojskom kao saveznik, car Fridrih III mu izdaje povelju kojom ga priznaje za češkog kralja, njemačkog izbornika i državnog vinotoču. 
* 12. 6. - Austro-Mađarski rat (1477–1488): kralj Matija Korvin proglašava rat Fridrihu III. 
** Češka vojska u Beču se razbježala ili prešla Matijašu a Vladislav se povukao s ostatkom.
* jun, sredinom - Turci zauzeli tvrđavu Klobuk, između Nikšića i Trebinja. 
* ca. lipanj - Turski upadi preko Hrvatske u dan. Sloveniju gdje ostaju mjesec dana.
* 14. 8. - 20. 12. - Matija Korvin neuspešno opseda Beč. 
** Zagorski knez Juraj Vitovec zapalio Ljutomer i poharao kraj do Maribora. 
** Frankopani napadaju Kranjsku.
** Srpski konjanici despota Vuka haraju u Austriji. 
* 18. 8. - Marija Burgundska se u Gentu udala za austrijskog nadvojvodu Maksimilijana koji joj postaje savladar (francuski kralj Luj XI zahteva burgundske posede na osnovu Salijskog zakona).
* septembar - Kontarini se pokušao probiti do Kroje, nakon početnog uspeha stradao sa mnogim borcima; tokom ljeta jak turski odred stigao u Podgoricu.
* 18. 10. - Poslanica kralja Matije staležima Kraljevine Slavonije da na saboru, koji će sazvati ban Ladislav od Egervarija i Ivan Tuz od Laka, izaberu kapetana za obranu od Turaka, zemlja oslobođena poreza za četiri godine. 
* listopad - Bosanski Turci na čelu sa Skender-begom upadaju u Hrvatsku do Sesveta, zatim u mletačku Furlaniju gdje poražavaju Mletke kod Fogliana; plamen požara se mogao videti sa zvonika Sv. Marka u Veneciji.
* 10. 11. - Primirje između Matije i Fridriha (mir u prosincu, ali privremen).
* decembar ili januar 1478 - Turci porazili odrede Ivana Crnojevića.

### Tokom/tijekom godine
* *Elegiarum et carminum libri tres* Jurja Šižgorića. 
* Popis Hercegovačkog sandžaka.
* Prvo štampano izdanje Putovanja Marka Pola. 
* Na ruševinama Svjetionika u Aleksandriji mameluci grade Kait-begovu tvrđavu. 
* Kolosalna erupcija vulkana Bárðarbunga (/paurdarpunka/) na Islandu, najveća poznata na tom ostrvu.
* Završen Oninski rat u Japanu, nastavlja se anarhični Sengoku period.

## Rođenja

* 16. 1. - Johannes Schöner, nemački polimata († 1547)
* 25. 1. - Ana Bretonska, kraljica Šarla VIII († 1514)
* 4. 7. - Johannes Aventinus, nemački hroničar († 1534)
* Ištvan Batori, erdeljski vojvoda († 1534)
* Il Sodoma, italijanski slikar († 1549)
* Damjan Beneša, dubrovački hrvatski pisac († 1539))
* ca. Giorgione, italijanski slikar († 1510)
* ca. Girolamo del Pacchia, italijanski slikar († ca. 1510)

## Smrti

* 5. 1. - Karlo Smeli, burgundski vojvoda (* 1433)
* 12. 11. - Pier Candido Decembrio, italijanski istoričar (* 1392)
* Nikola Iločki, titularni kralj Bosne i mačvanski ban (* 1410)
* ca. Francesco del Cossa, italijanski ferarski slikar

## Reference

* Vjekoslav Klaić, Svezak drugi: dio treći.... Treća knjiga: Doba kralja Matijaša Korvina i Jagelovića (1458-1526) (archive.org)
* Vladimir Ćorović, Historija Bosne
* Grupa autora, Istorija Crne Gore